Die Statebondspele in 2022 sal nie meer in Durban plaasvind nie en dit lyk of die eer nou Liverpool te beurt kan val. Die massiewe finansiële impak word verskaf as die grootste rede vir die verwikkeling. Die Statebondspele-federasie het gister gesê Durban het verskeie riglyne nie nagekom nie.
Daar bly nog vier toernooie oor in die Wêreldreeks met Hongkong en Singapoer wat vroeg in April aan die beurt kom.
Op die jongste Rugbywêreldranglys het Suid-Afrika na die 7de plek gedaal, die laagste sedert die instelling van die ranglys in 2003. In Mei word die loting vir die 2019-Wêreldbeker gedoen en die ranglys word ook daarvoor gebruik.